Diari Oficial de la Generalitat Valenciana


Sumari del DOGV 9390, del 25-07-2022 (2022/7026)

Extracte de la Resolució de 7 de juny de 2022, de la vicerectora d'Innovació i Transferència de la Universitat de València, per la qual es convoquen i s'aproves les bases reguladores de les ajudes de matrícula UVemprén CAMPUS, del Campus Emprenedor UVemprén - Santander Universitats per a l'estudiantat inscrit en el títol propi de la Universitat de València d'Expert Universitari Startup Management, tercera edició.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9390

Data del DOGV
:   25-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7026


Data del document
:   11-06-2022

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 7 de juny de 2022, de la vicerectora d'Innovació i Transferència de la Universitat de València, per la qual es convoquen i s'aproves les bases reguladores de les ajudes de matrícula UVemprén CAMPUS, del Campus Emprenedor UVemprén - Santander Universitats per a l'estudiantat inscrit en el títol propi de la Universitat de València d'Expert Universitari Startup Management, tercera edició. [2022/7026]  
  
BDNS (identif.): 640206.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/640206)  
  
Primer. Beneficiaris  
Es poden presentar a aquesta convocatòria les persones graduades i els estudiants a qui els quede menys d'un 10 % d'assignatures per a obtenir el títol de grau, amb la condició d'obtenir el títol en el mateix any acadèmic en les branques d'ensenyament següents: Ciències de la Salut, Enginyeria i Arquitectura, Ciències i Humanitats. És requisit imprescindible tenir una idea de negoci sobre la qual treballar, independentment del seu grau de maduresa i estar matriculat en els estudis del títol propi de la Universitat de València d'Expert Universitari en Startup Management per al curs 2022-2023.  
  
Segon. Objecte  
La vicerectora d'Innovació i Transparència convoca ajudes de matrícula UVemprén CAMPUS del Campus Emprenedor UVemprén - Santander Universitats per a l'estudiantat inscrit en la 3a edició del títol propi de la Universitat de València d'Expert Universitari en Startup Management.  
  
Tercer. Bases reguladores  
Les bases íntegres es poden consultar al web https://www.uv.es/uvempren/becas\_experto\_startup\_2022-23val.pdf i a la Base de dades nacional de subvencions, a través del web http://www.pap.minhap.gob.es/bdnstrans/es/index  
  
Quarta. Quantia  
Es concediran vint beques per a l'estudiantat que realitze els estudis dirigits a l'obtenció del títol propi de la Universitat de València d'Expert Universitari en Startup Management 3a edició del curs 2022-2023.  
  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tanca el 26 de setembre de 2022.  
  
Sisé. Altres dades  
Les sol·licituds per a les ajudes de matrícula es presentaran a través d'ENTREU mitjançant una instància general (https://webges.uv.es/uvEntreuWeb/menuSEU.jsp'idtramite=EXPSOLP2U) dirigida a la Unitat d'Emprenedoria (UVemprén) a través del tràmit «Beca Expert Universitari en Startup Management 2022», amb la següent documentació: Imprès de sol·licitud (annex II); fotocòpia del DNI, passaport o NIE de la persona sol·licitant; arxiu PDF amb la idea de projecte presentat per a l'admissió al títol; certificat de l'expedient acadèmic de la titulació d'accés amb qualificacions, aquest certificat només és necessari per a titulacions externes a la Universitat de València.  
Les sol·licituds també es podran presentar en qualsevol de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques. En aquest últim cas, les persones interessades presentaran la seua sol·licitud, emplenant el formulari d'inscripció, que s'ajustarà al model establit en l'annex II d'aquesta convocatòria i que es dirigirà a la: Unitat d'Emprenedoria (UVemprén) Campus de Blasco Ibáñez, calle Amadeu de Savoia, 4 46666 València.  
  
València, 11 de juliol de 2022.- La vicerectora d'Innovació i Transferència (p. d. DOGV 30.05.2022), Rosa María Donat Beneito.